**ОБЩИНА ДРЯНОВО**

**ОТЧЕТ за 2023 г.**

съгласно чл. 71 от Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС №163 от 29.06.2015 г., (обн. ДВ, бр. 51 от 07.07.2015 г., изм. и доп. ДВ. бр. 85 от 25.10.2022 г.).

**1. Проведени от кмета на общината обществени поръчки или процедури за концесии, чрез които са възложени обществени услуги за безплатни и по намалени цени пътнически превози с автомобилен транспорт (чл. 71, т. 1 от Наредбата):**

 През 2023 г. в Община Дряново не са провеждани от кмета на общината обществени поръчки, конкурси или процедури за концесии, за възлагането на обществени услуги за безплатни и по намалени цени пътнически превози с автомобилен транспорт.

 Услугата по обществен автобусен превоз на пътници по утвърдени маршрутни разписания от общинската транспортна схема е извършвана от превозвача „Хепи Транс 17“ ЕООД, по силата на сключен с общината Договор № 240 от 31.10.2017 година.

Общественият превоз на пътници, състоящ се в изпълнение на междуселищни автобусни линии: гр. Дряново – гр. Габрово; гр. Дряново - с. Радовци - гр. Дряново от общинската транспортна схема на Община Дряново, се изпълняват съгласно утвърдените маршрутни разписания, неразделна част от посочения договор.

**2. Сключени договори за извършване на обществени услуги за безплатни и по намалени цени пътнически превози с автомобилен транспорт, с посочване на съответните превозвачи, вида и обхвата на извършваните от тях превози (чл. 71, т. 2 от Наредбата):**

 През 2023 г. от страна на общината не са сключвани нови договори за извършване на обществени услуги за безплатни и по намалени цени пътнически превози с автомобилен транспорт.

**3. Общ размер на изплатените от кмета на общината компенсации и субсидии и съответния размер на изплатените на всеки от превозвачите суми, както и обема на предоставените им други права, ако има такива (чл. 71, т. 3 от Наредбата):**

През 2023 г. са изплатени общо 25272,31 лв. компенсации и субсидии по превозвача „Хепи Транс 17“ ЕООД, гр. Дряново, както следва:

|  |  |  |  |
| --- | --- | --- | --- |
| № по ред | Превозвач(наименование, ЕИК, седалище и адрес на управление) | Компенсации за безплатен и по намалени цени превоз | Субсидии за нерентабилни автобусни линии по междуселищен транспорт |
| Ветерани, военноинвалиди и военнопострадали | Учащи | Пенсионери |
| 1. | „Хепи Транс 17“ ЕООД ЕИК: 204658065 гр. Дряново ул. „Даскал Денко“ №1 | 624,01 | 3378,90 | 2684,40 | 18585 |

През 2023 г. на основание чл. 19. 8. от Наредбата, в съответствие с чл. 283, ал. 2 от Закона за предучилищното и училищното образование, Община Дряново е изплатила средства в размер на 14456.25 лв., по два броя сключени договори за специализиран превоз на ученици на „Хепи Транс 17“ ЕООД, гр. Дряново, ул. „Даскал Денко“ №1, ЕИК 204658065.